Document ID: /roh_data/filtered/fineweb-2-filterrobots_roh.jsonl.gz/61437

Baselgia refuormada d'Ardez
Co cha la baselgia uriunda d’Ardez guardaiva oura, nun es cuntschaint. Dal 1445 es gnü fabrichà il clucher in stil gotic. La baselgia, sco ch’ella as preschainta hoz, es gnüda fabrichada ils ons 1576/77 sülla fundamainta da la veglia baselgia. Tant la structura sco eir il stil da la baselgia pon gnir qualifichats da rarità. La baselgia d’Ardez vala sco prüma baselgia refuormada cun empora in Svizra ed al medem mumaint sco ün dals rars fabricats dal renaschimaint (Rennaissance). Duos fanestras in culur muossan l’apostel Paulus ed il refuormatur Zwingli. L’on 1524 ha Lüzzi Sdratsch tgnü quia plüprobabel las prümas predgias refuormadas. Il bel orgel da baselgia es gnü fabrichà dal 1818. L’intern da la baselgia es gnü renovà cun premura dal 2013, davo es gnü renovà eir il clucher gotic.